Document ID: 32001R2299

A Bizottság 2299/2001/EK rendelete
(2001. november 26.)
a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló 800/1999/EK rendelet, valamint a mezőgazdasági termékek után járó export-visszatérítési rendszer alkalmazása közös részletes szabályainak megállapításáról szóló 1291/2000/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1666/2000/EK bizottsági rendelettel [1] módosított, a gabonafélék piacának közös szervezéséről szóló, 1992. június 30-i 1766/92/EGK tanácsi rendeletre [2] és különösen annak 9. cikke (2) bekezdésére és 13. cikke (11) bekezdésére, valamint a mezőgazdasági termékek piacainak közös szervezéséről szóló egyéb rendeletek megfelelő rendelkezéseire,
mivel:
(1) Az élelmiszersegélyként szállított termékek kivitelére vonatkozó részletes szabályok megállapításáról szóló, 2001. november 26-i 2298/2001/EK bizottsági rendelet [3] 3. cikke kiköti, hogy a visszatérítést igénylő élelmiszer-segélyezési műveletek keretében lebonyolított export esetében a visszatérítést előzetesen megerősítő kiviteli engedélyt kell bemutatni. A legutóbb a 90/2001/EK rendelettel [4] módosított 800/1999/EK bizottsági rendelet [5] és a legutóbb az 1095/2001/EK rendelettel [6] módosított 1291/2000/EK bizottsági rendelet [7] vonatkozó rendelkezéseit ezért módosítani kell.
(2) Az 1291/2000/EK rendelet 5. cikkének (1) bekezdése egyes műveleteket kivon az engedély bemutatásának kötelezettsége alól, köztük a 800/1999/EK rendelet 36., 40. és 44. cikkében szereplő műveleteket. Az 1291/2000/EK rendelet 24. cikkének (1) bekezdésében lévő hivatkozás az ilyen műveletek engedélyeire ezért tárgytalan, és ebből kifolyólag el kell hagyni.
(3) Az e rendeletben meghatározott intézkedések összhangban vannak valamennyi érintett irányítóbizottság véleményével,
ELFOGADTA EZT A RENDELETET:
1. cikk
A 800/1999/EK rendelet 4. cikke (1) bekezdésének helyébe a következő rendelkezés lép:
"A visszatérítésre való jogosultság feltétele a visszatérítést előzetesen megerősítő kiviteli engedély bemutatása, kivéve áruk kivitele esetében.
Azonban a visszatérítés elnyeréséhez nem szükséges engedély:
- amennyiben a kiviteli nyilatkozatonként exportált mennyiségek az 1291/2000/EK rendelet III. mellékletében megállapított mennyiségeknél kisebbek vagy azokkal megegyeznek,
- a 6., a 36., a 40., a 44. és a 45. cikk, valamint a 46. cikk (1) bekezdésében meghatározott esetekben,
- ha a szállítás a tagállamok nem tagországokban állomásozó fegyveres erői részére történik."
2. cikk
Az 1291/2000/EK rendelet a következőképpen módosul:
1. A 16. cikk helyébe a következő rendelkezés lép:
"16. cikk
A többoldalú kereskedelmi tárgyalások uruguayi fordulója részeként kötött mezőgazdasági megállapodás 10. cikkének (4) bekezdése szerinti élelmiszer-segélyezési művelettel kapcsolatban benyújtott engedélykérelmek és a visszatérítést előzetesen megerősítő engedélyek 20. rovatában a következő kifejezések legalább egyikét kell feltüntetni:
- Certificado GATT - Ayuda alimentaria
- GATT-licens - fødevarehjælp
- GATT-Lizenz, Nahrungsmittelhilfe
- Πιστοποιητικό GATT - επισιτιστική βοήθεια
- Licence under GATT - food aid
- Certificat GATT - aide alimentaire
- Titolo GATT - Aiuto alimentare
- GATT-certificaat - Voedselhulp
- Certificado GATT - ajuda alimentar
- GATT-todistus - elintarvikeapu
- GATT-licens - livsmedelsbistånd.
A rendeltetési országot a 7. rovatban tüntetik fel. Az engedély csak az ilyen élelmiszer-segélyezési műveletek keretében megvalósuló kivitelre érvényes."
2. a 24. cikk (1) bekezdésének b) pontja helyébe a következő szöveg lép:
"b) kiviteli engedély vagy a visszatérítést előzetesen megerősítő igazolás esetében:
- a kivitelre, vagy
- a termékeknek az 565/80/EGK rendelet 4. és 5. cikkében meghatározott egyik megállapodás szerinti elhelyezésére vonatkozó nyilatkozat."
3. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2001. november 26-án.

Labels: 3
5
6